Kirabolták, megverték, majd a főút mellett hagyták az életveszélyesen megsérült férfit | KÉKFÉNY.com
Kirabolták, megverték, majd a főút mellett hagyták az életveszélyesen megsérült férfit
Írta: KÉKFÉNY.com | 2020.05.18. 7:37
A 4-es főút mellett olyan súlyosan bántalmaztak egy román állampolgárságú férfit, hogy az életveszélyes sérüléseket szenvedett. Nemcsak megverték, hanem ki is rabolták áldozatukat.
2020. május 16-án hajnalban a 4-es főút mellett Székelynél négyen bántalmaztak egy 48 éves román állampolgárságú férfit.
Közben elvették tőle a mobiltelefonját és a pendrive-ját, amelyeken úgy vélték, hogy egyikükről kompromittáló felvételek vannak. Eltulajdonították továbbá az övtáskáját, a benne lévő készpénzzel. A külföldi férfi a bántalmazás miatt életveszélyes sérüléseket szenvedett. Ezután a tettesek az út szélén sorsára hagyták.
A sérült férfire rátaláltak az arra közlekedők, akik azonnal bejelentést tettek a rendőrségen. Néhány órán belül azonosították és elfogták a bűncselekmény elkövetésével megalapozottan gyanúsítható két nőt és két férfit, akiket gyanúsítotti kihallgatásukat követően bűnügyi őrizetbe vettek.
Előző Büntetőfékezett, ezzel balesetet okozott a hídon
Következő Bedrogozva, részegen, jogosítvány nélkül vezetett, meghalt egy 3 éves kisgyerek